open-index/open-wikipedia-markdown huggingface dataset:
Ruavella, A Graña de Vilarente, Abadín

**Ruavella** é un lugar da parroquia da Graña de Vilarente no concello lugués de Abadín na comarca da Terra Chá. Segundo datos do IGE, en 2023 tiña 23 habitantes (13 homes e 10 mulleres), os mesmos que en 2015 (11 homes e 12 mulleres) e tres menos ca en 2011 (13 homes e 13 mulleres).

## Lugares e parroquias 
### Lugares da Graña de Vilarente 
### Parroquias de Abadín 
## Notas 
## Véxase tamén 
### Outros artigos 
* Lugares de Abadín
Loja Club Deportivo

O **Loja Club Deportivo** é un club de fútbol de España, da cidade de Loja, na provincia de Granada. Foi fundado en 1968 e actualmente xoga na Segunda División B Española por primeira vez na súa historia.

## Historia 
Foi fundado oficialmente na tempada 1968-69, na que conseguiu o ascenso a Primeira Rexional, aínda que xa desde os anos 1940 había fútbol federado en Loja, existindo equipos como a Unión Deportiva La Peña de Loja. O seu primeiro ascenso á Terceira División produciuse na tempada 1980-81 e estivo dúas tempadas. Só estivo en Rexional Preferente un ano antes de ascender de novo a Terceira, na que estivo outras dúas tempadas, ata a 1984-85. Tras este descenso, o Loja CD non volveu estar en Terceira División ata a tempada 1999-00.

Na tempada 2010-11 consegue clasificarse en 3ª posición dentro do grupo IX da Terceira División, o que lle dá acceso ás eliminatorias de ascenso á categoría de bronce do fútbol español por primeira vez na súa historia. En devandita eliminatorias supera a primeira rolda enfrontándose ao Mar Menor co que empata a cero en San Javier e gaña 1-0 no Medina Lauxa. Na seguinte eliminatoria queda encadrado co San Fernando ao que vence por 3-2 no partido de ida pero cae no de volta por un contundente 4-0.

Na tempada 2011-12 supera o resultado obtido na tempada anterior ao quedar campión do Grupo IX da Terceira División. Este feito permítelle acceder por segunda vez consecutiva á fase de ascenso á Segunda B. Ademais, ao lograr o primeiro posto na clasificación, obtén o dereito de xogar a Copa do Rei na tempada 2012-13. O 27 de maio de 2012, consúmase o seu ascenso á Segunda División B tras eliminar ao Valladolid B na eliminatoria de ascenso, cun resultado global na eliminatoria de 3-1.

## Uniforme 
* **Uniforme titular**: Camiseta branca con detalles azuis no pescozo e mangas, pantalón azul e medias brancas.
* **Uniforme alternativo**: Camiseta azul escuro, pantalón verde e medias azuis como a camiseta.

## Estadio 
miniatura|250px|Estadio Municipal Medina Lauxa

O campo do Loja CD é o Estadio Municipal Medina Lauxa, con capacidade para 1.250 espectadores. Trátase dun estadio de céspede artificial e con pistas de atletismo de seis rúas. Foi inaugurado o 10 de decembro de 2006 e substituíu o Estadio San Francisco, estadio que albergou durante máis de 60 anos os partidos como local do Loja.

A nova instalación está integrada nunha cidade deportiva, na que existe tamén un pavillón multiúsos, e un complexo de piscinas.

## Datos do club 
* **Tempadas en 1ª**: 0 
* **Tempadas en 2ª**: 0 
* **Tempadas en 2ªB**: 1 (Incluída a 2012/13)
* **Tempadas en 3ª**: 15

### Historial na liga 
## Palmarés 
* **Terceira División Española (1)**: 2011/12

## Véxase tamén 
### Ligazóns externas 
* Sitio web oficial  
* Web do Loja en Futbolme.com 
* Web do Loja CD en lapreferente.com
Jerry Seinfeld

**Jerome Allen "Jerry" Seinfeld** (nado o 29 de abril de 1954, Brooklyn, Nova York), é un comediante en vivo, actor e escritor estadounidense. Lembrado pola súa participación na serie de comedia para televisión *Seinfeld*, transmitida de 1989 ata o 1998.

## Biografía 
A popularidade de Jerry Seinfeld reside nun tipo de humor baseado na observación de feitos cotiáns. Nacido en Brooklyn, criado en Massapequa, o seu interese pola comedia empezou cando tiña oito anos e mirando a televisión sentía fascinado ao pensar que a alguén lle pagasen por facer rir aos demais. A Seinfeld sempre lle gustou máis a actuación fronte a unha audiencia en vivo que na televisión dicindo: *Souben que ía ser un comediante a unha moi temperá idade, recordo que unha vez fixen rir a un amigo tan forte que me guindou un bocado de biscoitos e leite encima. E encantoume. Ese foi o principio*. El empezou nos clubs nocturnos a partir do momento en que se graduou da Universidade de Queens. En principio dedicouse a facer presentacións gratuítas, só para perfeccionar a súa actuación.

Naqueles momentos para sobrevivir recorreu a unha variedade de traballos estraños como vender ilegalmente lámpadas de luz por teléfono e vender xoias falsas na rúa. A pesar de todo nunca perdeu o seu soño: *Toda a miña vida estiven tratando de rirme... estou obsesionado con ese movemento. Cando estás a rir, deixaches o teu corpo, deixaches o planeta... é unha experiencia incrible*. O seu traballo rendeu froitos cando se converteu nun invitado regular do programa *Late Night With David Letterman* e *The Tonight Show*. O seu primeiro especial foi ''Jerry Seinfeld's Stand-up Confidential*, transmitido en HBO durante 1987 e 1988. Na primavera de 1991 Jerry foi o condutor de *Spy TV: How To Be Famous* para a canle NBC e *Aspen Comedy Festival* para Showtime.

En 1989 déronlle a oportunidade de ter a súa propia comedia nunha canle. Co seu compañeiro Larry David (que foi usado como modelo para o neurótico George Costanza) presentaron a idea dun programa acerca de *nada* dedicando cada media hora do programa a sucesos triviais. O programa foi aceptado e ao principio chamábase *Seinfeld Chronicles*, pero despois pasouse a chamar simplemente *Seinfeld*.

Seinfeld é coñecido polo seu humor de observación, xeralmente acerca das relacións entre persoas e o incómodo coas obrigacións sociais. O Comedy Central considerouno un dos 12 máis importantes comediantes *stand-up* da historia no seu especial *The 100 Greatest Standups Of All Time.''

## Notas
Ángel Dealbert

**Ángel Dealbert Ibáñez**, nado o 1 de xaneiro&nbsp;de 1983&nbsp;en Benlloch (Castelló, Comunidade Valenciana), é un exfutbolista profesional español. Formado na canteira do Club Deportivo Castellón, xogou como defensa central.

## Traxectoria 
Dealbert comezou a súa carreira cun dos principais equipo da súa provincia natal, o Club Deportivo Castellón. Durante a temporada 2001−02 xogou co equipo filial de Terceira división. Esa mesma temporada debutou o 20 de abril co primeiro equipo. Nese partido, correspondente á xornada 34 da Segunda División B, o seu equipo empatou 1-1 ante o Benidorm CF no Estadio Municipal Guillermo Amor. A temporada 2002−03 foi a do seu asentamento no equipo, converténdose en titular indiscutíbel e nun dos piares defensivos do equipo. Tras xogar durante tres camapañas consecutivas os play-offs de ascenso á Segunda División, no ano 2005 o equipo conseguiu o ascenso tras eliminar o Universidad de Las Palmas e o Zamora. Precisamente nesa campaña, no mes de novembro, o Deportivo Alavés presidido por Dmitry Piterman chegara a un acuerdo co xogador para a súa fichaxe, mais o Castellón, que o renovara até xuño de 2009, no permitiu a súa saída.

Nas catro temporadas que xogou co equipo en Segunda División foi un referente no xogo do seu equipo. A finais de decembro de 2008, Fernando Gómez, director deportivo do Valencia Club de Fútbol, anunciou a fichaxe de Dealbert como axente libre, permitindo ao xogador concluír a temporada co Castellón. O seu debut na máxima categoría foi na vitoria por 2-0 o 30 de agosto de 2009 ante o Sevilla en Mestalla. Despois de xogar 24 partidos de liga no seu primeiro ano, Dealbert pasou ser un xogador de recambio do equpo *Che*. Co equipo valenciano debutou na UEFA Europa League e chegou xogar na UEFA Champions League o 7 de decembro de 2012 ante o Manchester United no empate 1-1 do seu equipo en Old Trafford. No último partido da temporada 2011−12, ante a Real Sociedad, confirmou que non continuaría na entidade valencianista para asinar un contrato de tres anos co Kuban Krasnodar da Liga Premier de Rusia.

Tras permanecer durante dúas temporada no conxunto ruso, onde foi titular indiscutíbel, xogando varios partidos na Europa League, o 9 de agosto de 2014 decidiu deixar o club e asinar polo Baniyas da Liga Árabe do Golfo. Alí xogou vinte e cinco partidos e anotou un gol. Tras finalizar a temporada regresou á Liga de Fútbol Profesional, asinando o 3 de agosto un contrato por dúas temporadas co Club Deportivo Lugo da Segunda División. No club galego fíxose desde o comezo de temporada con oco no once inicial xunto con Carlos Hernñandez, xogando 36 partidos. Nesta campaña conseguiu anotar o seu primeiro gol no fútbol profesional español o 5 de marzo de 2016 na vitoria do seu equipo no Estadio Anxo Carro por 2-0 ante o Club Atlético Osasuna.

### Clubs 
## Notas 
## Véxase tamén 
### Ligazóns externas 
* Datos do xogador en bdfutbol.com 
* Datos do xogador en futbolme.com
Luis Miguel Afonso Fernandes

**Luis Miguel Afonso Fernandes**, coñecido como **Pizzi**, nado en Braganza o 6 de outubro de 1989, é un futbolista portugués. Xoga de extremo e o seu actual equipo é o SL Benfica.

## Traxectoria 
Alcumado Pizzi pola súa admiración cara a Juan Antonio Pizzi (antigo xogador do CD Tenerife e FC Barcelona), iniciouse no GD Bragança en 2007.

En 2008 foi contratado polo SC Braga, que o cedeu sucesivamente ao GD Ribeirão na tempada 2008–09, ao SC Covilhã no 2009, ao FC Paços de Ferreira na tempada 2010–11 e ao Atlético de Madrid na campaña 2011–12.

De cara a tempada 2012–13 renovouse a cesión co Atlético de Madrid, que o emprestou ao Deportivo da Coruña.

## Palmarés 
;Atlético de Madrid
* UEFA Europa League: 2011–12

## Véxase tamén 
### Ligazóns externas 
* Datos do xogador en bdfutbol.com 
*Datos do xogador en ceroacero.es 
* Datos do xogador en foradejogo.net
Valentin Roberge

**Valentin Sébastien Roger Roberge**, nado o 9 de xuño de 1987 en Montreuil, Seine-Saint-Denis, é un futbolista francés. Xoga de defensa e o seu actual equipo é o CS Marítimo.

## Véxase tamén 
### Ligazóns externas 
* Datos do xogador en foradejogo.net
As Cales, Adelán, Alfoz

**As Cales** é un lugar da parroquia de Adelán no concello lugués de Alfoz na comarca da Mariña Central. Segundo o IGE, en 2011 tiña 13 habitantes (7 homes e 2 mulleres).

## Lugares e parroquias 
### Lugares de Adelán 
### Parroquias de Alfoz 
## Notas 
## Véxase tamén 
### Outros artigos 
* Lugares de Alfoz
Bedivere

**Sir Bedivere**, tamén coñecido como *Sir Bedevere*, *Bedwyr*  en galés ou *Bédoier* en francés, é un cabaleiro da Táboa Redonda e un personaxe recorrente nas lendas da Materia de Bretaña.

Bedivere é o cabaleiro que devolve a espada Excalibur á Dona do Lago de Llyn Ogwen. Tamén é un dos personaxes máis antigamente asociados con Artur, como Sir Kay e Sir Gauvain, cumprindo coa función de mariscal do rei.

En Historia Regum Britanniae, de Godofredo de Monmouth, Sir Bedivere aparece como un dos cabaleiros máis leais ó rei Artur, e esta posición mantense ó longo das distintas lendas artúricas. Tamén é un dos poucos superviventes da Batalla de Camlann, na que Artur fica mortalmente ferido. Trala batalla, o rei moribundo solicita a Sir Bedivere que devolva a espada guindándoa ó lago. Despois da morte do seu rei, Bedivere faise ermitán para o resto dos seus días.

## Véxase tamén 
### Outros artigos 
* Cabaleiros da Táboa Redonda
* Dona do Lago
* Rei Artur
Calogrenant

**Sir Calogrenant**, tamén coñecido como *Colgrevance* en inglés ou *Cynan ap Clydno* en galés, é un cabaleiro da Táboa Redonda na corte do Rei Artur que aparece nas lendas da Materia de Bretaña. É o curmán de Sir Ywain.

Porén, semella que non é o personaxe principal de ningunha obra. Efectivamente, só se lle fai mención en *Yvain, o Cabaleiro do León* de Chrétien de Troyes, onde é descrito como un cabaleiro de boa actitude que perde un combate contra outro.

## Véxase tamén 
### Outros artigos 
* Cabaleiros da Táboa Redonda
* Rei Artur
A Agueira, Carballido, Alfoz

**A Agueira** (á espera da oficialización da forma **A Agüeira**) é un lugar da parroquia de Carballido no concello lugués de Alfoz na comarca da Mariña Central. Segundo o IGE, en 2011 tiña 33 habitantes (16 homes e 17 mulleres).

## Lugares e parroquias 
### Lugares de Carballido 
### Parroquias de Alfoz 
## Notas
Estadio Mundial 82

O **Estadio Mundial 82** é un estadio de fútbol español da cidade de Logroño. Inaugurado en 1982, pertence ao Concello de Logroño e está xestionado pola Federación Rioxana de Fútbol. Ten capacidade para 1.275 espectadores.

## Historia
Entre 2010 e 2012 serviu como localía para a SD Logroñés.

## Véxase tamén
*Estadio Las Gaunas
Juwan Howard

**Juwan Antonio Howard**, nado o 7 de febreiro de 1973 en Chicago, Illinois, é un antigo xogador americano de baloncesto profesional. Actualmente traballa como adestrador asistente dos Miami Heat. O seu fillo, Juwan Howard Jr., é tamén xogador profesional de baloncesto.

## Traxectoria deportiva 
### NBA 
Howard foi seleccionado na 5ª posición do Draft da NBA de 1994 polos Washington Bullets (chamados Wizards dende 1997), onde xogou seis tempadas e media, de 1994 a 2001. Xogou tres tempadas nos Houston Rockets de 2004 a 2007, pero non pasou máis de dúas tempadas para ningún outro equipo. Tras unha tempada nun dos mellores equipos de rookies, e outra sendo elixido no 3º Equipo All-NBA, converteuse no primeiro xogador da NBA en asinar un contrato de 100 millóns de dólares. Malia que seguiu xogando a bo nivel sendo titular, non conseguiu xogar de novo a nivel de All-Star. Durante as súas cinco primeiras tempadas na NBA, acadou 19.3 puntos por partido, pero dende entón, tan só fixo 17 puntos por partido en tres tempadas.

En 2010, asinou cos Miami Heat para xogar a súa 17ª tempada NBA, durante a cal alcanzou os playoffs por sexta vez, e chegou por primeira vez na súa carreira ás Finais da NBA, perdendo contra os Dallas Mavericks por 4-2. O 10 de decembro de 2011, asinou de novo cos Heat, e na tempada 2011-12, chegou de novo cos Heat ás Finais, desta vez contra os Oklahoma City Thunder. Desta vez, os Heat conseguiron gañar por 4-1, e Howard conseguiu o seu primeiro anel da NBA.

## Notas 
## Véxase tamén 
### Ligazóns externas 
* Perfil en NBA.com 
* Páxina web oficial de Juwan Howard 
* Estatísticas en BasketballReference.com
Marcin Wasilewski

**Marcin Wasilewski**, nado o 9 de xuño de 1980 en Cracovia, é un futbolista polaco. Xoga de lateral dereito e o seu club actual é o Leicester City FC. Ademais, é internacional coa selección de Polonia.

## Traxectoria 
### Club 
A comezos da súa carreira, Wasilewski xogou para varios equipos polacos, Hutnik Kraków, Śląsk Wrocław e Wisła Płock. En 2005, foise ó Amica Wronki, e en 2006 xogou no Lech Poznań. En xaneiro de 2007, fichou polo RSC Anderlecht belga, equipo co que asinou ata o ano 2013.

O 17 de setembro de 2013, Wasilewski asinou un contrato dun ano co Leicester City FC.

## Palmarés 
### Club 
;RSC Anderlecht
* **Liga belga (2)**
:: 2009–10, 2011–12, 2012–13

* **Copa belga (1)**
:: 2007–08

* **Supercopa belga (2)**
:: 2007, 2010

## Notas 
## Véxase tamén 
### Ligazóns externas 
* Estatísticas de Marcin Wasilewski
Diego Buonanotte

**Diego Mario Buonanotte Rende**, nado en Teodelina (Santa Fe) o 19 de abril de 1988, é un futbolista arxentino. Xoga de centrocampista e o seu actual equipo é o Universidad Católica chileno.

## Véxase tamén 
### Ligazóns externas 
* Datos do xogador en fifa.com
Sanomi

***Sanomi*** é unha canción do grupo belga Urban Trad, do que é integrante  a galega Verónica Codesal. A canción está escrita nun idioma imaxinario ou inventado.

## Eurovisión
Urban Trad participou no Festival de Eurovisión, na súa edición de 2003, conseguindo 165 puntos e quedando na segunda praza por detrás de Turquía.
Everton Giovanella

**Everton Giovanella**, nado en Caxias do Sul (Río Grande do Sur) o 13 de setembro de 1970, é un exfutbolista brasileiro. Xogaba de centrocampista defensivo.

## Traxectoria 
Comezou a xogar no Lajeadense, de onde pasaría ao Porto Alegre na tempada 1992-93. Un ano despois daría o salto a Europa, concretamente a Portugal, para fichar primeiro polo Tirsense, pasando despois polo Estoril e Os Belenenses.

No ano 1996 chega a Liga española fichando pola UD Salamanca, onde militaría tres tempadas moi boas persoal e colectivamente, xa que conseguiría o ascenso a Primeira División.

Tralo descenso do equipo salmantino no ano 1999 Giovanella ficha polo Celta de Vigo. No Celta sería un xogador moi importante e con el alcanzaría unha final da Copa do Rei ademais de clasificacións para disputar a Copa da UEFA e a Liga de Campións.

A carreira futbolística de Giovanella veríase truncada cun control antidopaxe realizado o 19 de decembro de 2004, no que deu positivo por nandrolona. Foi sancionado polo Comité de Competición da Federación Española de Fútbol o 27 de setembro de 2005 a dous anos de suspensión e a unha multa de 1.502,53 euros. Dende entón Giovanella, que sempre defendeu a súa inocencia, viuse inmerso nunha serie de apelacións que pasaron por tódolos órganos da xustiza deportiva e ordinaria sen atopar solución. O seu último encontro do Celta foi o 21 de setembro de 2005 ante o Villareal CF no Madrigal, que rematou con vitoria do Celta (1–2).

Na tempada 2006-07 recibiu unha oferta do Celta de Fútbol Sala para competir na División de Honra, pero a Federación de Fútbol prohibiuno aducindo que a prohibición era extensíbel tamén a ese deporte.

Tras finalizar o periódo de suspensión, na tempada 2007–08 fichou polo Coruxo FC, de Terceira División, por aquel entón adestrado polo ex céltico Javier Maté.

Actualmente é o secretario técnico do Lejadense, colaborando tamén como olleador para o Celta de Vigo.

## Palmarés 
### Copas internacionais
Saint-Malo

**Este artigo trata sobre unha vila, para o santo véxase: Malo (santo)*.

**Saint-Malo** (*Sant-Maloù* en bretón, *Saent-Malo* en galó) é unha cidade situada na costa norte da Bretaña, no departamento de Ille e Vilaine.

## Xeografía 
Saint-Malo está situada na Costa de Esmeralda, no litoral norte da Bretaña, no canal da Mancha.

Está situado na ribeira dereita da ría do río Rance e dista 75&nbsp;km de Rennes.

Ocupa un lugar privilexiado, próxima a Normandía e das illas anglo-normandas Jersey e Guernesey.

## Demografía 
## Patrimonio 
### As murallas 
miniatura|dereita|300px|Vista xeral da cidade amurallada.
Só queda unha pequena parte do recinto medieval (s. XV); as tres cuartas partes da muralla foron substituídas entre 1708 e 1744 para a ampliación da cidade, e no século XIX houbo outra rectificación.

### Intra-muros 
* Catedral Saint-Vincent
* Castelo de Saint-Malo (século XV), comezado en 1424 polo duque da Bretaña Jean V e continuado por François II e Ana da Bretaña.
* Hotel André Désilles (século XVII) onde naceron Picot de Clorivière e o seu sobriño André Désilles.
* Hotel de la Gicquelais, casa natal de Chateaubriand.
* Capela Saint-Aaron (1621)

### Extra-muros 
* Varios fortíns construídos a finais do século XVII sobre illotes rochosos da baía. 
* A torre Solidor, comezada a finais do século XIV polo duque Xoán IV.

## Personaxes relacionadas con Saint-Malo 
* San Malo (520-621), santo fundador da vila.
* Jacques Cartier (1491-1557), navegante e explorador, naceu en Saint-Malo.
* Jacques Gouin de Beauchesne (1652-1730), navegante, naceu en Saint-Malo.
* René Duguay-Trouin (1673-1736), corsario, tenente xeneral da Mariña durante o reinado de Louis XIV, naceu en Saint-Malo.
* Louis Antoine de Bougainville (1729-1811), navegante.
* François-René de Chateaubriand (1768-1848), escritor, naceu en Saint-Malo.
* Robert Charles Surcouf (1773-1827), un dos corsarios franceses máis famosos, naceu en Saint-Malo.

## Cidades irmandadas 
*  Port Louis, Mauricio (1999)
* Gaspé, Quebec, Canadá (2009)
* Saint-Malo, Quebec, Canadá
* St. Malo, Manitoba, Canadá
* Cowes, Illa de Wight, Reino Unido
* Gniezno, Polonia

## Galería de imaxes 
[miniatura|centro|900px|Vista panorámica dende a illa [Grand Bé durante a baixamar.]]
miniatura|centro|900px|Vista da cidade amurallada dende o suroeste.

## Notas 
## Véxase tamén 
### Ligazóns externas 
* Sitio web oficial de Saint-Malo
Edú

**Luís Eduardo Schmidt**, máis coñecido como **Edú**, nado en Jaú (São Paulo) o 10 de xaneiro de 1979, é un exfutbolista brasileiro. Xogaba de centrocampista ou dianteiro e foi internacional coa selección brasileira.

## Traxectoria 
Comeza no fútbol profesional no ano 1995 nas categorías inferiores do São Paulo. Subindo ao primeiro equipo tres anos despois, afianzándose no equipo titular no ano 2000. Nese ano foi campión preolímpico coa selección de fútbol do Brasil e campión paulista, marcando dous goles no segundo encontro das semifinais ante o Corinthians. Ese ano tamén disputou os Xogoso Olímpicos de Sidney.

Ao rematar ese espectacular ano foi traspasado ao Celta de Vigo, onde foi unha peza fundamental dende a súa chegada sendo titular indiscutíbel con tódolos adestradores celestes, destacando pola súa polivalencia tanto no centro como nas bandas.

Nos catro anos que xogou en Vigo disputaría tres tempadas seguidas a Copa da UEFA e no ano 2003 a Liga de Campións. Tamén chegaría á final da Copa do Rei no ano 2001.

Porén tralo descenso do Celta a Segunda División no ano 2004 foi traspasado ao Real Betis por unha cifra próxima aos cinco millóns de euros.

A súa primeira tempada en Sevilla foi a mellor do equipo bético, gañando a Copa do Rei e clasificándose para a Liga de Campións.

Na tempada 2006-07 salva ao equipo do descenso con dous goles na última xornada. Pero dúas tempadas despois non podería repetilo consumándose o descenso do Betis no ano 2009. Dous meses despois ficha polo Internacional de Porto Alegre.
 
No seu regreso a Brasil as lesións non lle permitiron ter regularidade, non podendo participar na vitoria do seu equipo na Copa Libertadores, polo que fichou polo Vitoria. Dende este equipo daría o salto á MLS, a Liga Profesional dos Estados Unidos, fichando en abril de 2012 polo Colorado Rapids.

Pese a ser un asiduo ás categorías inferiores da Selección de fútbol do seu país so xogou unha vez coa selección do Brasil, o 23 de febreiro de 2000 ante Tailandia.
Ahmed Hossam Hussein Abdelhamid

**Ahmed Hossam Hussein Abdelhamid**, nado no Cairo o 23 de febreiro de 1983, é un futbolista exipcio, máis coñecido como **Mido**, que xoga na demarcación de dianteiro.

## Traxectoria 
Dianteiro de gran técnica, potencia física e facilidade goleadora formouse nas categorías inferiores do Zamalek, chegando ao primeiro equipo na tempada 1999-00. Pronto ficharía polo KAA Gent Belga, de onde pasaría ao Ajax Amsterdam no ano 2001. Tras unha boa tempada en Holanda, Mido comezaría a ter problemas co adestrador do equipo Ronald Koeman polo que ao final da tempada 2002-03 decidiu cedelo ao Celta de Vigo, que buscaba asegurar a clasificación para disputar a Liga de Campións.

A chegada do dianteiro exipcio a Vigo supuxo unha gran mellora defensiva para o equipo, o xogador adaptouse de forma extraordinariamente rápida ao xogo celeste necesitando so vinte minutos do seu partido de debut para marcar un gran gol ao Athletic de Bilbao. Mido só xogou no Celta oito encontros, marcando catro goles. Ademais do do seu debut marcaría dous ante o Osasuna e outro ante a Real Sociedad na última xornada, gol que supuxo a clasificación do Celta de Vigo para xogar a Liga de Campións por primeira vez na súa historia. A elevada opción de compra do xogador propiedade do Ajax, de 10 millóns de euros, fixo que o Celta non a fixese efectiva e deixase escapar o xogador que a clasificou para a Copa de Europa. Pero máis que os cartos pesou a traxectoria de xogador problemático que arrastraba o mozo exipcio.

Finalmente sería o Olympique de Marsella o que ficharía a Mido como estrela do equipo, porén o xogador exipcio non tería sorte ao contar coa competencia do dianteiro marfilés Drogba que despuntaría ese mesmo ano. Esa tempada marcaría 7 goles en 23 encontros polo que ao rematar ficharía polo AS Roma, pero alí tampouco tería fortuna, ao pedirlle ao xove dianteiro que suplira a toda unha lenda como Gabriel Batistuta e marchou no mercado de inverno tras non marcar ningún gol con destino ao Tottenham Hotspur en calidade de cedido.

No club inglés militou outras dúas tempadas, facendo un moi bo primeiro ano onde marcou 11 goles e un segundo onde só disputou 12 encontros marcando un gol.

No ano 2007 estivo a piques de volver fichar polo Celta pero non se materializou, fichando por seis millóns de libras polo Middlesbrough FC. Tras varios anos de cesións sen fortuna en Wigan, Zamalek, West Ham United e Ajax regresou ao Zamalek exipcio.

Foi 51 veces internacional coa selección nacional absoluta de Exipto, marcando 19 goles e proclamándose campión de África no ano 2006.
Miguel Montes Torrecilla

**Miguel Montes Torrecilla**, nado en Morille (provincia de Salamanca) o 22 de decembro de 1969 foi un futbolista que xogaba na demarcación de defensa central, actualmente é director deportivo.

## Traxectoria 
Formouse nas categorías inferiores da UD Salamanca. No ano 1990 da o salto ao primeiro cadro de xogadores onde xogaría 6 anos entre Segunda División B, Segunda División e Primeira División.

Na tempada 1997-98 ficha polo Elche CF onde xoga unha tempada ata o descense do equipo a Segunda B.

No verán de 1998 ficha pola Cultural Leonesa onde se retira no ano 2000.

Despois da súa retirada exerceu como secretario técnico de Novelda CF, FC Cartagena, UD Salamanca e Celta de Vigo.
Coalición da Esquerda Radical

A **Coalición da Esquerda Radical**, que en grego sería **Συνασπισμός Ριζοσπαστικής Αριστεράς** ou **Synaspismós Rizospastikís Aristerás**, que é comunmente coñecida pola súa abreviatura grega **ΣΥΡΙΖΑ** ou **SÝRIZA**, é un partido político de esquerda en Grecia, orixinalmente formado como unha coalición electoral. O seu líder parlamentario é Alexis Tsipras, presidente de Synaspismós, o maior dos partidos que forman a coalición.

## Traxectoria 
SYRIZA lanzouse formalmente para as eleccións lexislativa de 2004 en Grecia, mais as raíces do proceso que conduciu á súa creación remóntase ao Espazo para o Diálogo para a Unidade e a Acción Común da Esquerda en 2001. O "espazo" compúñase de diversas organizacións da esquerda grega que, a pesar de diferentes orixes ideolóxicas e históricos, compartiran a acción política común en varias cuestións importantes que xurdiran en Grecia a finais da década de 1990, como a guerra de Kosovo, as privatizacións, os dereitos sociais etc. A maioría dos participantes no "Espazo", trataron de desenvolver unha plataforma común que podería conducir a unha alianza electoral. Isto levou á eventual formación da Coalición da Esquerda Radical, en xaneiro de 2004.

A Coalición da Esquerda Radical foi a gran sorpresa nas eleccións lexislativas de 2007 en Grecia, polo aumento dos seus votos e a obtención dun inesperado 5,04% de sufraxios, o que lle valeu conseguir 14 asentos do parlamento heleno.

Nas eleccións xerais de Grecia de maio de 2012, SYRIZA tivo un crecemento moi notable, converténdose na segunda forza política do país co 16,3% dos votos e 52 escanos.

Ademais, segundo unha nova sondaxe SYRIZA sería a formación máis votada nas eleccións previstas para o 17 de xuño, cun 20,5 por cento dos votos

## Notas 
## Véxase tamén 
### Ligazóns externas 
* Páxina web oficial de Syriza
Festival Internacional Outono de Teatro

O **Festival Internacional Outono de Teatro** ou **FIOT** é un festival internacional de teatro que se celebra anualmente dende 1992 na localidade de Carballo (Galiza). O FIOT é organizado pola Asociación Cultural Telón e Aparte, coa colaboración do Concello de Carballo.

O FIOT naceu coa vontade de encher un oco na programación teatral da provincia da Coruña (onde non abundaban os festivais teatrais), e de levar a cabo unha proposta para impulsar a feble estrutura teatral da comarca de Bergantiños, que ata aquela carecía de programación teatral estable.

## Recoñecemento 
Recibiu en 2018 o Premio Cultura Galega de Artes Escénicas

## Notas 
## Véxase tamén 
### Ligazóns externas 
* Sitio web oficial do FIOT
Xulia Alonso Díaz

**Xulia Alonso Díaz**, nada na Rúa o 12 de decembro de 1961, é unha escritora galega.

## Traxectoria 
A familia do pai e da nai viñan de Quiroga (Bendollo e Carballo), pero ela naceu na Rúa, onde o seu pai traballaba como serranchín.) que son seropositivos, é dicir, que son portadores do virus.

Despois do proceso de desintoxicación múdanse a vivir a Vigo e teñen unha filla. Nalgunha entrevista dixo que non hai interese en lembrar a memoria da sida, que aínda que a medicina freou o número de mortes, o VIH e a heroína seguen aí, pero non se fala dela.

## Obras 
### Narrativa 
* *Futuro imperfecto* (Ed. Galaxia, 2010). Foi traducida ao castelán en 2013.

## Premios 
* Premio Antón Losada Diéguez á creación literaria no 2011, por *Futuro Imperfecto*
* Premio Arcebispo San Clemente no 2011, por *Futuro imperfecto*.
* Premio Frei Martín Sarmiento no 2012, por *Futuro imperfecto*.

## Notas 
## Véxase tamén 
### Ligazóns externas 
* Ficha na web de Galaxia.
* Conferencia impartida por Xulia Alonso na Universidade de Vigo (26 de marzo de 2013), onde recoñece a pegada de Virgina Woolf e do seu libro *Un cuarto de seu*, como a faísca que a levou a crear na madureza.
Observatorio astronómico Ramón María Aller

O **Observatorio astronómico Ramón María Aller** é un centro de investigación e docencia científica pertencente á Universidade de Santiago de Compostela, sito no Campus Vida da capital de Galicia, e dirixido por José Ángel Docobo. O recinto foi construído en 1943 co patrocinio do CSIC polo propio astrónomo galego Ramón María Aller Ulloa, quen daquela traballaba na USC e decidiu trasladar dende o seu Lalín natal a Santiago de Compostela os aparellos do Observatorio astronómico de Lalín (actual Museo municipal Ramón Aller), que el mesmo construíra 31 anos antes na localidade dezá, para continuar co seu estudo dos astros.

O observatorio depende do Vicerreitorado de Investigación e Innovación da USC, e colabora co Instituto Nacional de Meteoroloxía.
## Véxase tamén 
### Bibliografía
*

### Ligazóns externas 
* 
*
Kumba Ialá

**Kumba Ialá**, nado en Bula o 15 de marzo de 1953 e finado en Bissau o 4 de abril de 2004, foi un político de Guinea-Bissau que foi presidente do seu país de 2000 a 2003.

Asumiu o cargo o 17 de febreiro de 2000 e permaneceu naquel até ser deposto por un golpe de estado militar o 14 de setembro de 2003. Ialá é musulmán, aínda que previamente fora católico, e de orixe balanta.

## Traxectoria 
Naceu nunha familia de agricultores en Bula, na rexión do Cacheu o 15 de marzo de 1953. Ialá, desde a súa adolescencia, militou no Partido Africano para a Independencia de Guinea e Cabo Verde (PAIGC), partido que levou a cabo un levantamento armado contra o colonialismo portugués.

Estudou Teoloxía na Universidade Católica Portuguesa de Lisboa e máis tarde, Filosofía. En Bissau, Ialá estudou Dereito. É falante de portugués, linguas crioulas africanas, español, francés e inglés e pode ler en latín, grego e hebreo. Tras completar os seus estudos, traballou como profesor de filosofía.

O mandato de Kumba Ialá como xefe de estado de Guinea-Bissau caracterizouse pola destitución constante de ministros e outros altos funcionarios, e por unha mala xestión financeira, que levou ao Banco Mundial e ao FMI a suspensión da axuda económica. As relacións de Ialá co xeneral Ansumane Mané, líder da rebelión militar que depuxo a Vieira na guerra civil de 1998-99, tornáronse difíciles. Ialá promoveu a ascensos a un gran número de oficiais militares en novembro do 2000, pero Mané afirmou que o ascensor non eran os que se acordou Ialá previamente con el. En represalia, Mané anunciou que accedería pola forza ao controlar as forzas armadas e que promovería o ascensor necesarios e que deporía ao xefe de estado maior, o xeneral Veríssimo Correia Seabra. Unha semana despois, o 30 de novembro daquel ano, Mané foi asasinado nun tiroteo por tropas leais ao goberno.

Ialá non deu veto nin promulgou o proxecto constitucional aprobado pola Assemblea Nacional Popular en 2001; en vez iso, enviou novamente o proxecto ao parlamento con suxestións para aumentar o poder do poder executivo nacional. Ialá alegou que a medida era por mor dun presunto intento de golpe de estado en 2001, con todo, a oposición mostrou desconfianza. En xuño de 2002, acusou o goberno de Gambia de fomentar revoltas en Guinea-Bissau, acusación que foi negada polo ministro de relacións exteriores daquele país. Ialá ameazou, entón, que declararía a guerra a Gambia. Tamén se iniciou unha persecución aos membros opositores, escudándose de que atentaban contra a institucionalidad gobernamental. Ialá disolveu a Assembleia Nacional Popular en novembro de 2002, e nomeou a Mário Pires como primeiro ministro provisorio e convocou a eleccións anticipadas para febreiro de 2003. Esas eleccións foron sucesivamente pospostas, da seguinte forma: primeiro para abril, despois para xullo, e finalmente para outubro. Algúns sectores opisitores afirman que Ialá procurou, naquel período, manipular leis para asegurar súa permanencia no poder.

## Notas
Delfi-C3

**Delfi-C3** é un satélite artificial construído pola Universidade de Tecnoloxía de Delft nos Países Baixos e lanzado o 28 de abril de 2008 mediante un foguete PSLV-CA desde o Centro Espacial de Sriharikota.

## Características 
Delfi-C3 é un nanosatélite baseado no concepto de Cubesat e ten un peso total de 6,5&nbsp;kg. Foi construído por estudantes da Universidade Técnica de Deft e adicouse a probar varias novas tecnoloxías, entre as que se atopan:

* O experimento de células solares de película fina.
* O experimento de sensor solar autónomo sen fíos.
* O experimento de transceptor avanzado.

## Notas 
## Véxase tamén 
### Ligazóns externas 
* Páxina web de Delfi-C3
Ademir Vieira

**Ademir Vieira**, nado en São Paulo o 21 de outubro de 1951, é un exfutbolísta que xogaba na demarcación de centrocampista.

## Traxectoria 
Comezaría a xogar no Santo Andre, de onde pasaría ao Olhanense en Segunda División do Brasil, ascendendo ese mesmo ano á máxima categoría. Pronto espertaría o interese dos grandes clubs de Portugal fichando polo FC Porto no ano 1975. Con este equipo gañaría a Copa de Portugal e a Liga, marcando o gol que deu o título no último encontro da tempada ante o Benfica.

No ano 1978 ficha polo Celta de Vigo onde xogou cinco anos, disputando 66 encontros e marcando 13 goles, sendo o máximo goleador do equipo na tempada 1979-80 con 10 tantos. Unha vez rematado o contrato co Celta volve a Brasil para retirarse, pero o presidente do Olhanense convenceuno para que xogase outros dous anos no club, e tras un ano no Louletano e outro no Imortal retirouse con 37 anos en 1987.

Actualmente dirixe a *Escola luso-brasileira* de formación de xogadores.

## Palmarés 
* Copa de Portugal co FC Porto, tempada 1976-77
* Liga de Portugal co FC Porto, tempada 1977-78
* Campión de Segunda División de España co Celta de Vigo, tempada 1981-82
Abbie Cornish

**Abbie Cornish**, nada o 7 de agosto de 1982 en Lochinvar, Nova Gales do Sur, é unha actriz australiana.

## Filmografía 
## Véxase tamén 
### Ligazóns externas 
*
Noah and the Whale

**Noah and the Whale** é unha banda inglesa de indie folk procedente de Twickenham, Londres e formada no ano 2006. O grupo está composto por Charlie Fink (voces, guitarra), Tom Hobden (violín/teclados), Matt Owens (baixo), Fred Abbott (guitarra/teclados) e Michael Petulla (batería). O seu nome procede do director de cine Noah Baumbach e da súa película *The Squid and the Whale*.

## Discografía 
* *Peaceful, the World Lays Me Down* - 2008 (Mercury/Vertigo)
* *The First Days of Spring* - 2009 (Vertigo, Cherrytree Records)
* *Last Night on Earth* - 2011 (Universal Mercury)

## Véxase tamén 
### Ligazóns externas 
* Páxina oficial
LMFAO

**LMFAO** é un dúo estadounidense de electropop composto por Redfoo (Stefan Kendal Gordy, nado o 5 de setembro de 1975) e SkyBlu (Skyler Austen Gordy, nado o 23 de agosto de 1986). Redfoo é o tío de SkyBlu, e o pai do primeiro é o músico Berry Gordy, fundador do selo Motown. RedFoo e SkyBlu medraron no próspero barrio de Los Angeles Pacific Palisades, onde formaron o grupo no ano 2006.

A parella ten dito que o seu nome orixinal era Sexe Dude (lido como Sexy Dudes) e que posteriormente cambiárono por consella da súa avoa. O nome actual é unha abreviación da xerga de Internet para "Laughing My Fucking Ass Off", pero segundo eles, LMFAO ven de "Loving My Friends and Others". O grupo asinou un contrato con Interscope Records en novembro de 2008. Eles falan da súa música pop como "party rock", na que normalmente falan de temas como a ir de festa e beber.

## Discografía 
* *Party Rock* - 2009 (will.i.am Music Group, Cherrytree, Interscope)
* *Sorry for Party Rocking* - 2011 (Interscope)

## Véxase tamén 
### Ligazóns externas 
* Páxina oficial
O Espido, Carballido, Alfoz

**O Espido** é un lugar da parroquia de Carballido no concello lugués de Alfoz na comarca da Mariña Central. Segundo o IGE, en 2011 tiña dez habitantes (seis homes e catro mulleres).

## Lugares e parroquias 
### Lugares de Carballido 
### Parroquias de Alfoz 
## Notas 
## Véxase tamén 
### Outros artigos 
* Lugares de Alfoz
Godspeed You! Black Emperor

**Godspeed You! Black Emperor** (anteriormente escrito como **Godspeed You Black Emperor!** e normalmente abreviado como **GYBE**, **GY!BE** ou **Godspeed**) é unha banda canadense de post-rock procedente de Montreal, Quebec e formada en 1994. Foron o primeiro grupo en editar as súas gravacións a través de Constellation, un influente selo discográfico independente tamén localizado en Montreal.

O grupo publicou o seu álbum de estrea, *F♯ A♯ ∞*, en 1997 e xirou con regularidade dende 1998 ata 2002. O seu segundo traballo, *Lift Your Skinny Fists Like Antennas to Heaven* (2000), foi aclamado pola crítica e foi nomeado como un dos mellores álbums da década. Tras o lanzamento de *Yanqui U.X.O.* (2002), o grupo anunciou un hiato indefinido para que os seus membros se dedicasen a outros proxectos musicais. 

Nese período falouse varias veces da separación definitiva de Godspeed You! Black Emperor, pero volveu reunirse para unha xira que tivo lugar entre finais do 2010 e principios do 2011, tocando tamén no festival de Coachella do 2012. O seu primeiro álbum tras a reunión foi ''Allelujah! Don't Bend! Ascend!* (2012) e gañou o Polaris Music Prize en 2013. Este foi seguido por *Asunder, Sweet and Other Distress* (2015), *Luciferian Towers* (2017), *G_d's Pee at State's End!* (2021) e *No Title as of 13 February 2024 28,340 Dead* (2024).

Godspeed You! Black Emperor é considerada unha banda de culto e unha grande influencia no xénero do post-rock. A súa música, principalmente de natureza instrumental, destaca polos seus contrastes entre paisaxes sonoras ambientais e crescendos caóticos; o uso de gravación de campo e monólogos de palabra falada; e céntrase ne temas distópicos, anárquicos e anti-bélicos. Os membros do grupo formaron varios proxectos paralelos, como Thee Silver Mt. Zion Memorial Orchestra & Tra-La-La Band, Fly Pan Am, HṚṢṬA, Esmerine, e Set Fire to Flames.

## Discografía 
### Álbums de estudio 
### EPs 
* *Slow Riot for New Zerø Kanada'' - 1999 (Constellation)

## Véxase tamén 
### Ligazóns externas 
* Páxina oficial

## Notas
Pontellas

Como topónimo **Pontellas**, creado a partir dunha pequena ponte chamada pontella, pode referirse a:

;En Galiza
***Pontellas**, parroquia do concello de Betanzos;
***Pontellas**, parroquia do concello do Porriño;
***Pontellas**, lugar da parroquia de Cerdido, no concello de Cerdido;
***Pontellas**, lugar da parroquia de Devesos, no concello de Ortigueira;
***Pontellas**, lugar da parroquia de Ferreira, no concello de San Sadurniño;
***Pontellas**, lugar da parroquia de San Román de Vale, no concello do Vicedo;
***Pontellas**, lugar da parroquia de Magazos, no concello de Viveiro;
***As Pontellas**, lugar da parroquia de Carballido, no concello de Alfoz;
***As Pontellas**, lugar da parroquia de Santa Xusta de Moraña, no concello de Moraña;
***As Pontellas**, lugar da parroquia de Nogueirosa, no concello de Pontedeume.

;Deportes
***Club Deportivo Pontellas**, club galego de fútbol que naceu en 1962 na parroquia porriñesa de Pontellas.

## Véxase tamén
### Outros artigos
Palloza (homónimos)

O termo **Palloza** pode referirse a:

*Unha **palloza** é unha construción tradicional da serra dos Ancares de planta circular ou oval. 

Como topónimo, pode referirse a:

;En Galiza
***Palloza**, lugar da parroquia de Reigosa, no concello da Pastoriza;
***A Palloza**, lugar da parroquia de Carballido, no concello de Alfoz;
***A Palloza**, lugar da parroquia do Pereiro, no concello de Alfoz;
***A Palloza**, lugar da parroquia de Muxa, no concello de Lugo;
***A Palloza**, lugar da parroquia de Outeiro de Rei, no concello de Outeiro de Rei;
***A Palloza**, lugar da parroquia de Boizán, no concello de Vilalba.

## Véxase tamén
### Outros artigos
***As Pallozas**, lugar da parroquia de Mañón, no concello de Mañón.
Foals

**Foals** é unha banda inglesa de indie rock procedente de Oxford formada no ano 2005. O grupo está composto por Yannis Philippakis (voces, guitarra), Jack Bevan (batería), Jimmy Smith (guitarra), Walter Gervers (baixo) e Edwin Congreave (teclados).

## Discografía 
### Álbums de estudio 
### EPs 
* *Live At Liars Club* - 2007 (Transgressive Records)
* ''iTunes Live: London Festival '08* - 2008 (Transgressive Records, Warner Bros)
* *Gold Gold Gold* - 2008 (Sub Pop Records)
* *UK B-sides* - 2008 (Sub Pop Records)
* *iTunes Festival: London 2010* - 2010 (Warner Bros)
* *Metropolis Session'' - 2010 (Transgressive Records, Warner Bros)

## Véxase tamén 
### Ligazóns externas 
* Páxina oficial
Dolly Pentreath

**Dolly Pentreath** ou **Dorothy Pentreath**, nada en 1692 e finada en decembro de 1777, foi unha muller córnica coñecida por ser probabelmente a derradeira falante nativa de córnico. Crese que as súas derradeiras palabras foron "*Me ne vidn cewsel Sawznek!*" (Eu nunca falarei inglés!). En Cornualla é recordada por maldicir ós que se atopaba cando estaba enfadada. A súa morte supuxo a fin do córnico como lingua viva.

Pentreath viviu na parroquia de Paul, preto de Mousehole, onde está enterrada. En 1860 Louis Lucien Bonaparte, sobriño de Napoleón I de Francia, estableceu un monumento na súa honra na igrexa da vila.

Ó igual que ocorre con outros "últimos falantes nativos", existe unha certa controversia sobre o seu status. William Bodinar (finado en 1794) aprendeu córnico de neno e, en 1776, aínda lembraba o suficiente como para escribir unha carta en dita lingua.[//wikisource.org/wiki/Lyther_William_Bodinar]. Posteriormente, o córnico mantivo un certo uso, unhas poucas persoas aprendérono de xeito illado e algunhas palabras de orixe córnica aínda se empregan hoxe en día no dilecto do inglés que se fala en Cornualla. Porén, a lingua foi revivida no século XX e na actualidade, algúns nenos e mozos falan o córnico como lingua materna. No 2006 estimouse que había 3.500 falantes de córnico nun nivel básico.

## Véxase tamén 
### Outros artigos 
* Chesten Marchant
* John Davey
* Ned Maddrell

### Ligazóns externas 
* Artigo de Dolly Pentreath 
* Dolly Pentreath
Espido

O termo **Espido** pode referirse a:

***Espido**, temática artística consistente na representación do corpo humano sen roupa;
***Espido**, dúo musical formado por Guadi Galego e Guillerme Fernández.

Como topónimo, pode referirse a:

;En Galiza
***Espido**, lugar da parroquia de Río Barba, no concello do Vicedo;
***O Espido**, lugar da parroquia de Carballido, no concello de Alfoz;
***O Espido**, lugar da parroquia de Curtis, no concello de Curtis;
***O Espido**, lugar da parroquia de Seixosmil, no concello de Meira;
***O Espido**, lugar da parroquia de Ribas Altas, no concello de Monforte de Lemos.
Isidro Buceta

**Isidro Buceta Buceta**, nado en Pontevedra en 1883 e finado en Madrid o 19 de abril de 1974, foi un avogado, xornalista e escritor galego.

## Traxectoria 
Licenciado en Dereito pola Universidade de Santiago de Compostela (1904). Foi director do periódico *El Progreso*. Foi concelleiro e síndico do Concello de Pontevedra e presidente do Recreo de Artesanos. Vinculouse co agrarismo na súa última etapa en *El Progreso*, cando se produciu a escisión entre monteristas e riestristas, apoiou o movemento Acción Gallega e ao seu líder Basilio Álvarez, e iniciou unha campaña contra o marqués de Riestra. En 1916 marchou a Madrid onde exerceu a avogacía. En 1923, a raíz dos acontecementos agrarios dos Mártires de Sobredo, foi invitado polo Ateneo Madrileño para explicalo. Esta conferencia publicouse como *El agrarismo gallego y su momento actual*. Nas eleccións de municipais de abril de 1931 foi candidato da coalición monárquica por Madrid. Durante a II República estivo vinculado ao Partido Agrario Español e en 1935 tratou de impulsar a súa implantación na provincia de Pontevedra.

## Obras 
### Ensaio 
* *El agrarismo gallego y su momento actual*, 1923.

### Poesía 
* *Humo al viento*, 1960.
* *Cantares y coplas*, 1971. 
* *Aquel día (Veinticuatro horas)*, 1973.

## Notas 
## Véxase tamén 
### Bibliografía 
* 
### Ligazóns externas 
* El Partido Agrario Español (1934-1936): Una alternativa conservadora y republicana
Tomislav Dujmović

**Tomislav Dujmović**, nado o 26 de febreiro de 1981 en Zagreb, é un futbolista croata que xoga na demarcación de mediocentro defensivo. É internacional coa selección de Croacia.

## Traxectoria 
### Club 
Tras pasar por varios equipos croatas e rusos, Dujmović foise cedido ao Real Zaragoza polo FC Dinamo Moscova o 17 de xaneiro de 2012. Fixo o seu debut co Zaragoza o 22 de xaneiro contra o Levante UD.

### Selección 
Dujmović foi chamado por primeira vez coa selección de Croacia o 14 de novembro de 2009 para xogar un amigable contra Liechtenstein. Fixo o seu debut no mesmo partido, xogando 20 minutos na segunda parte. Foi convocado polo adestrador Slaven Bilić para disputar a Eurocopa de Polonia/Ucraína de 2012.

## Notas 
## Véxase tamén 
### Ligazóns externas 
* Estatísticas de Tomislav Dujmović
José Martínez de Velasco

**José Martínez de Velasco Escolar**, nado en Madrid o 16 de xuño de 1875 e finado na mesma cidade o 23 de agosto de 1936, foi un avogado e político español.

## Traxectoria 
Oficial do Consello de Estado. Foi deputado polos distritos de Riaza (Segovia) (1910) e Mondoñedo (1916-1918 e 1918-1919) e pola provincia de Burgos (1931-1933 e 1933-1936). Organizou o Partido Agrario Español en 1931. Foi nomeado alcalde de Madrid, ministro de Agricultura, Industria e Comercio (1935) e de Estado (1935).
Emilio Costas Fernández

**Emilio Costas Fernández**, nado en Tui en 1914 e fusilado no monte Aloia o 26 de xullo de 1936, foi un panadeiro e militante anarcosindicalista galego de comezos do século XX.

## Traxectoria 
Foi panadeiro en Vigo e Tui, e militaba no Sindicato de Alimentación de Tui da Confederación Nacional do Traballo. Era colaborador do xornal *Mar y Tierra* e membro da Federación Anarquista Ibérica. A finais de 1932 foi detido xunto a Vicente Vales Lorenzo acusado de disparar a Valentín Paz Andrade. Estivo preso até novembro de 1933, cando foi xulgado. Malia que a fiscalía pedía 18 anos de cárcere, saíron absoltos. Escribiu ao diario *CNT* dende a prisión denunciando as pésimas condicións dos reclusos. En 1934 intentou aplicárselle a lei de vagos en Tui. Foi detido trala revolución de Asturias.

En maio de 1936 participou no IV Congreso da CNT en Zaragoza, representando os sindicatos de Alimentación e Construción de Tui e mais o Sindicato de Oficios Varios de Guillerei. Tralo golpe de Estado do 18 de xullo de 1936, combateu en Tui aos militares. Tras ser apresado, foi fusilado xunto ao seu irmán José no monte Aloia. Dúas semanas despois correron a mesma sorte o seu irmán máis novo Alejandro e o seu pai Antonio.

## Notas
Porto de Los Cristianos

O **Porto de Los Cristianos** é un porto do océano Atlántico situado na localidade de Los Cristianos, no municipio de Arona, na illa de Tenerife (Canarias). É administrado pola Autoridade Portuaria de Santa Cruz de Tenerife. É o porto con maior tráfico de pasaxeiros e vehículos en réxime de pasaxe das Canarias, en 2007 tivo 1.829.579 pasaxeiros, e 238.836 en réxime de pasaxe.

## Destinos 
* **Fred. Olsen Express**: La Estaca, San Sebastián de la Gomera, Santa Cruz de La Palma.
* **Naviera Armas**: La Estaca, San Sebastián de la Gomera, Santa Cruz de La Palma, Santa Cruz de Tenerife.

## Notas 
## Véxase tamén 
### Ligazóns externas 
* Sitio web oficial